text: FBR.bg 29/06/2014 22:51
  Президентът Росен Плевнелиев заяви, че предсрочните избори ще бъдат на пети октомври, а 42-рото НС ще бъде разпуснато и ще бъде назначено служебно правителство. Оставката на правителството "Орешарски" ще бъде съобразена с необходимото по конституция време за провеждане на консултации и формиране на служебен кабинет.
  Изявлението бе след продължилите почти пет часа консултации между парламентарно представените партии и тези, които получиха мандат в ЕП - Реформаторския блок и България без цензура, като всички от тях се обединиха относно общите решения.
  Росен Плевнелиев беше категоричен, че в рамките на този парламент е невъзможно да има нов кабинет. Президентът ще разпусне 42-то Народно събрание с указ на 6 август 2014 година.
  Участвалите партии заедно с президента са се обединили около идеята, че съществува криза на доверието в банките след криминална атака, която тябва да бъде преодоляна. "Очакваме правоохранителните органи да демонстрират решителност и бързо да покажат резултати", заяви президентът и добави, че поръчителите и извършителите трябва да бъдат намерени.